Olympia av Bryan Ferry

***Olympia*** er det trettande studioalbumet til den engelske songaren Bryan Ferry, gjeve ut av Virgin Records den 25. oktober 2010. Det vart produsert av Ferry og Rhett Davies og er det første Ferry-albumet med hovudsakleg originale songar sidan *[[Frantic]]* i 2002. 

Mange har medverka til albumet, som låtskrivaren David A. Stewart frå Eurythmics, Brian Eno, Phil Manzanera og Andy Mackay frå Roxy Music, den elektroniske gruppa Groove Armada, David Gilmour, Marcus Miller, Scissor Sisters, Nile Rodgers, Jonny Greenwood frå Radiohead, Steve Nieve og Flea. Tidleg i innspelingsprosessen vart *Olympia* utvikla som eit Roxy Music-prosjekt, med mange gjesteartistar. Trass i at det var Roxy Music-medlemmar med på innspelingar, vart det gjeve ut som eit soloprosjekt av Bryan Ferry. 

Albumet nådde 19. plassen på UK Albums Chart.

## Background
Albumet inneheld nokre songar som Ferry tidlegare har spelt inn med andre artistar. «You Can Dance» kom ut i ein versjon som «U Can Dance» på albumet *Teufelswerk* frå 2009 av DJ Hell. Ein versjon av «Shameless» kom ut på albumet til Groove Armada, *[[Black Light]]* tidlegare i 2010. Albumet inneheld òg coverversjonar av Tim Buckley sin «Song To The Siren» og Traffic sin «No Face, No Name, No Number».

Albumet kom ut i tre versjonar: ei standardutgåve med ti songar, «luksusutgåva» med to ekstra spor og ein DVD med ein dokumentar av innspelinga av albumet, og ein musikkvideo for songen «You Can Dance» og til slutt «samlarutgåva» med dei 12 spora og DVD-en frå luksusutgåva, i tillegg til ein andre CD med remiksar og ei bok på 40 sider. 

På plateomslaget er det bilete av motemodellen Kate Moss og er ein referanse til Édouard Manet-måleriet frå 1863 med same namn.

## Mottaking
AllMusic-skribenten Stephen Thomas Erlewine skreiv om albumet: «Ein slik stemningskontroll er eit tydeleg teikn på ein roleg perfeksjonist, men *Olympia* kjennest ikkje masete. Det er uroleg og avslappande elegant, den behagelege gjenkjennelegheita reflekterer utholdenheita til ein gammal meister som finsliper handverket sitt.» I ei melding for *[[Rolling Stone]]* skreiv Jon Dolan: «Ferry kunne laga eit album med kantinebandet i *[[Star Wars]]* og det ville høyrst meir eller mindre likt ut: ein haug svulstige, sløve Euro-glam-balladar om kjærleikens tapte arbeid, alle saman i ei sexy-vampyr-røyst som syng linjer om å vere 'trufast omslynga i ei skamlaus verd' til å verke som noko drit..»

## Innhald

## Medverkande
*Bryan Ferry - vokal, piano, klaverinstrument
*David Williams, Nile Rodgers, Oliver Thompson, David A. Stewart, Neil Hubbard, David Gilmour, Jonny Greenwood, Phil Manzanera, Chris Spedding, Merlin Ferry - gitar
*Marcus Miller, Flea, Gary «Mani» Mounfield, Andy Cato - bass
*Colin Good, Steve Nieve - klaverinstrument
*Brian Eno - synthesizer
*Andy Newmark, Tara Ferry, Emily Dolan Davies - trommer
*Frank Ricotti - perkusjon
*Aleysha Gordon, Hannah Khemoh, Sewuese Abwa, Alice Retif, Katie Turner, Ruby Turner, Me'sha Bryan, Shar White - korvokal
*John Monkman, Robin «Radar» Rimbaud, Chris Mullings - elektronika
*Anthony Pleeth - cello
*Perry Montague-Mason, Emlyn Singleton - fiolin
*Vicci Wardman - bratsj
*Andy Mackay - obo
;Teknisk
*Simon Willey - lydteknikar
*Bob Clearmountain - miksing
*Adam Whitehead - fotografi
*Kate Moss - modell på omslaget
*John Galliano - design

## Kjelder

**Denne artikkelen bygger på «[[:en:Olympia av Bryan Ferry|Olympia av Bryan Ferry]]» frå ,  den 25. juli 2021.* 
*** oppgav desse kjeldene:*